'''Bulgarsk''' (български език, [[International Phonetic Alphabet|IPA]]: [ˈbɤlgarski ɛ'zik], bǎlgarski ezik) er et sydslavisk [[sprog]]. Det tales af 8 mio. mennesker i [[Bulgarien]], hvor det er officielt sprog. Endvidere tales det i nabolandene [[Serbien]], [[Rumænien]], begge steder som anerkendte og offentligt understøttede [[minoritetssprog|mindretalssprog]], samt i [[Grækenland]], [[Tyrkiet]], [[Moldavien]], Sydlige [[Ukraine]] og [[Kazakstan]]. Sammen med søstersproget [[makedonsk (sprog)|makedonsk]] adskiller det sig fra andre slaviske sprog på en lang række punkter, de såkaldte balkanismer, hvoraf kan nævnes et næsten fuldkomment bortfald af kasusbøjningen, efterstillet bestemt artikel, høj grad af bevarelse af den oldbulgarske deklination, herunder tilføjelse af en ny verbal kategori som admirativ, men med svund af infinitte former, især infinitiven. Ordforrådet er grundlæggende bulgarsk — fællesslaviske arveord og lidt fra [[Russisk (sprog)|russisk]] — med et særligt islæt fra [[Tyrkisk (sprog)|tyrkisk]], [[græsk]] samt, fra ca. 1850 og frem, med mange låneord fra [[Fransk (sprog)|fransk]], [[Tysk (sprog)|tysk]] og [[Engelsk (sprog)|engelsk]].
Kultur